MÓRÁGY KÖZSÉG ÖNKORMÁNYZAT
Képviselő-testülete

Szám: Mo/59-13/2024.
J E G Y Z Ő K Ö N Y V

Készült: Mórágy Község Önkormányzat Képviselő-testületének 2024. november 20-án 14.00 órakor a Községházán megtartott rendes nyílt ülésén.

Jelen vannak: Glöckner Henrik polgármester, Berde Béla, Horváth Dániel, Illés Béla, Mezei Balázs képviselő (5fő)

Tanácskozási joggal megjelent: Tenczlingerné Füle Mária jegyzői megbízott

Jegyzőkönyvvezető: Tenczlingerné Füle Mária jegyzői megbízott

Meghívott vendég: Lieszkovszky Károlyné a Mórágyi Német Nemzetiségi Önkormányzat elnöke 

Glöckner Henrik polgármester köszöntötte a képviselő-testület tagjait és a meghívottakat. Megállapította, hogy a testület határozatképes, az ülést megnyitotta. 

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján 5 igen szavazattal, 0 nem szavazattal, 0 tartózkodással az alábbi napirendi pontokat fogadta el:

Napirendi pontok:

1. Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (58. sz. előterjesztés)
Előterjesztő: Glöckner Henrik polgármester

[bookmark: _Hlk178251406]2. A polgármesteri tisztség ellátási módjának módosítása, valamint az önkormányzat szervezeti és működési szabályzatáról szóló új önkormányzati rendelet elfogadása (59. sz. előterjesztés)
Előterjesztő: Glöckner Henrik polgármester

3. Döntés a polgármester illetményének és költségtérítésének megállapításáról (60. sz. előterjesztés)
Előterjesztő: Tenczlingerné Füle Mária jegyzői megbízott

4. A helyi adókról szóló 6/2014 (X. 3.) számú önkormányzati rendelet módosítása (61. sz. előterjesztés)
Előterjesztő: Glöckner Henrik polgármester 

5. A Völgységi Önkormányzatok Társulása Társulási megállapodás módosítása (62. sz. előterjesztés)
Előterjesztő: Glöckner Henrik polgármester

6. A Társadalmi Ellenőrző Tájékoztató Társulás Társulási megállapodás módosítása (63. sz. előterjesztés)
Előterjesztő: Glöckner Henrik polgármester 

7. A nemzetiségi önkormányzatokkal kötendő közigazgatási szerződések elfogadása (64. sz. előterjesztés)
Előterjesztő: Glöckner Henrik polgármester 

8. Döntés a karácsonyi támogatásokról (65. sz. előterjesztés)
Előterjesztő: Glöckner Henrik polgármester

9. Tolna Vármegyei Balassa János Kórházzal kötött együttműködési megállapodás módosítása (65. sz. előterjesztés)
Előterjesztő: Glöckner Henrik polgármester

10. Döntés a Tamási Tankerületi Központtal kötendő vagyonkezelési szerződésről (67. sz. előterjesztés)
Előterjesztő: Glöckner Henrik polgármester

11. Döntés jutalmak megállapításáról (68. sz. előterjesztés)
Előterjesztő: Glöckner Henrik polgármester

12. Közös Önkormányzati Hivatal fenntartásával kapcsolatos döntés meghozatala (69. sz. előterjesztés)
Előterjesztő: Glöckner Henrik polgármester

13. Egyebek

Zárt ülés

1. Szociális tűzifa kérelmek elbírálása (70. sz. előterjesztés)
Előterjesztő: Glöckner Henrik polgármester

2. Döntés Kóczé Ildikó kérelméről (szóbeli előterjesztés)
Előterjesztő: Glöckner Henrik polgármester


Napirendi pontok tárgyalása:
[bookmark: _Hlk177994626]
1. Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (58. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Horváth Dániel képviselő megkérdezte, hogy a Posta Zrt. képviselője mindent rendben talált-e az ellenőrzés során?

Glöckner Henrik polgármester elmondta, hogy a posta munkapultja november 27-én érkezik, a páncélszekrényt december 16-án kell áthozni a posta épületéből, ami egy kicsit bonyolult művelet lesz, de megoldjuk, december 17-én nyitni kell. Mindent rendben találtak, a helyettes jelenleg oktatáson van.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

95/2024.(XI.20.) Képviselő-testületi határozat
jelentés a lejárt határidejű képviselő-testületi határozatok végrehajtásáról

Mórágy Község Önkormányzat Képviselő- testülete a 73-76/2024.(IX.20.), 78-80/2024.(IX.20.) és 92-93/2024.(X.4.) számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

2. A polgármesteri tisztség ellátási módjának módosítása, valamint az önkormányzat szervezeti és működési szabályzatáról szóló új önkormányzati rendelet elfogadása (59. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla az Ügyrendi Bizottság elnöke elmondta, hogy a Bizottság tárgyalta az előterjesztést, az új SZMSZ egy mankó, ami segíti a Képviselő-testület munkáját. Olyan iránymutatást ad, ami mentén működni tud a Képviselő-testület. Az előterjesztés szerint a polgármesteri tisztség betöltésének módja 2024. november 20. napjától változik, erre a törvény lehetőséget ad. Az Ügyrendi Bizottság elfogadásra javasolja az előterjesztést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő rendeletet alkotta meg:

Mórágy Község Önkormányzata Képviselő-testületének
7/2024. (XI.20.) önkormányzati rendelete 
Mórágy Község Önkormányzatának szervezeti és működési szabályzatáról
(A rendelet a jegyzőkönyvhöz mellékelve)

Glöckner Henrik polgármester szünetet rendel el a rendelet kihirdetésére.

A szünetben Mórágy Község Önkormányzata Képviselő-testületének 7/2024. (XI.20.) önkormányzati rendelete Mórágy Község Önkormányzatának szervezeti és működési szabályzatáról kihirdetésre került, a kihirdetést követően 14.20-kor a rendelet hatályba lépett.

Szünet után

3. Döntés a polgármester illetményének és költségtérítésének megállapításáról (60. sz. előterjesztés)
Előterjesztő: Tenczlingerné Füle Mária jegyzői megbízott

Tenczlingerné Füle Mária jegyzői megbízott az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatokat hozta:

96/2024.(XI.20.) Képviselő-testületi határozat
a polgármester illetményéről

Mórágy Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (4) bekezdésében kapott hatáskörében eljárva, figyelemmel a törvény 71. § (2) bekezdésében foglaltakra Glöckner Henrik polgármester illetményét 2024. november 20. napjától havi 650 000 forint összegben állapítja meg.

A képviselő-testület a 83/2024. (X.4.) számú önkormányzati határozatot 2024. november 20. napjától hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal
Felelős: Tenczlingerné Füle Mária jegyzői megbízott

97/2024.(XI.20.) Képviselő-testületi határozat
a polgármester költségtérítéséről

Mórágy Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (6) bekezdésében kapott hatáskörében eljárva Glöckner Henrik polgármester költségtérítését 2024. november 20. napjától havi 97 500 forint összegben állapítja meg.

A képviselő-testület a 84/2024. (X. 4.) számú önkormányzati határozatot 2024. november 20. napjától hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal
Felelős: Tenczlingerné Füle Mária jegyzői megbízott

4. A helyi adókról szóló 6/2014 (X. 3.) számú önkormányzati rendelet módosítása (61. sz. előterjesztés)
Előterjesztő: Glöckner Henrik polgármester 

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő rendeletet alkotta meg:

Mórágy Község Önkormányzata Képviselő-testületének
8/2024. (XI.20.) önkormányzati rendelete 
a helyi adókról szóló 6/2014. (X. 3.) önkormányzati rendeletének 
módosításáról
(A rendelet a jegyzőkönyvhöz mellékelve)

5. A Völgységi Önkormányzatok Társulása Társulási megállapodás módosítása (62. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

98/2024.(XI.20.) Képviselő-testületi határozat
a Völgységi Önkormányzatok Társulása társulási megállapodása módosításának jóváhagyásáról

Mórágy Község Önkormányzatának Képviselő-testülete a Völgységi Önkormányzatok Társulása társulási megállapodásának módosítását - a határozati 1. és 2. melléklete szerinti tartalommal – jóváhagyja. Felhatalmazza a polgármestert a társulási megállapodás aláírására és a szükséges intézkedések megtételére.

Határidő: azonnal
Felelős: Glöckner Henrik polgármester
Végrehajtásért felelős: Tenczlingerné Füle Mária jegyzői megbízott 
Határozatot kapja: Völgységi Önkormányzatok Társulása 1 db elektronikus vagy 1 db eredeti kivonatot 2024. november 28-ig.

6. A Társadalmi Ellenőrző Tájékoztató Társulás Társulási megállapodás módosítása (63. sz. előterjesztés)
Előterjesztő: Glöckner Henrik polgármester 

Glöckner Henrik polgármester az előterjesztés kiegészítéseként elmondta, hogy 2024. október 15-én megtörtént a Társadalmi Ellenőrző Tájékoztató Társulás tisztújítása, a társulási tanács döntése értelmében ő lett a TETT elnöke. Kérte a képviselőket, hogy vitassák meg és fogadják el az előterjesztést.

Illés Béla képviselő megkérdezte, hogy Bátaapáti polgármestere nem kapott sem elnöki sem alelnöki pozíciót, sima tagként vesz részt a társulásban?

Glöckner Henrik polgármester elmondta, hogy Bátaapáti polgármestere csak delegált tagként vesz részt a társulás munkájában.

Illés Béla képviselő megkérdezte, hogy milyen előnyökkel jár Mórágynak az, hogy a mórágyi polgármester lett a TETT elnöke?

Glöckner Henrik polgármester elmondta, hogy anyagi előnnyel nem jár, ha erre irányul a kérdés. A TETT társulási megállapodása rögzíti, hogy mely tagtelepülés milyen arányban részesedik az éves támogatásból.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

99/2024.(XI.20.) Képviselő-testületi határozat
a Társadalmi Ellenőrző Tájékoztató Társulás társulási megállapodás módosításának jóváhagyásáról

Mórágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 88. § (1) bekezdésében kapott hatáskörében eljárva a Társadalmi Ellenőrző Tájékoztató Társulás társulási megállapodás módosítását a határozat 1. és 2. melléklete szerinti tartalommal elfogadja és egyúttal felhatalmazza a polgármestert annak aláírására.

Határidő: a testületi ülést követő 3. nap
Felelős: Glöckner Henrik polgármester
Határozatról értesül: TETT munkaszervezete

7. A nemzetiségi önkormányzatokkal kötendő közigazgatási szerződések elfogadása (64. sz. előterjesztés)
Előterjesztő: Glöckner Henrik polgármester 

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

100/2024.(XI.20.) Képviselő-testületi határozat
a Mórágyi Német Nemzetiségi Önkormányzattal kötendő közigazgatási szerződés jóváhagyásáról

Mórágy Község Önkormányzatának Képviselő-testülete a nemzetiségek jogairól szóló 2011. évi CLXXIX. törvény 80.§-ában foglaltak alapján a Mórágyi Német Nemzetiségi Önkormányzattal korábban létrejött és a 2/2020. (I.21.) számú határozatával elfogadott együttműködési megállapodást a nemzetiségek jogairól szóló törvény 80.§ (2) bekezdésében foglaltaknak megfelelően - a nemzetiségi önkormányzattal egyeztetve - hatályon kívül helyezi, az új közigazgatási szerződést a határozat 1. melléklet szerinti tartalommal jóváhagyja.

Határidő: azonnal 
Felelős: Tenczlingerné Füle Mária jegyzői megbízott

101/2024.(XI.20.) Képviselő-testületi határozat
a Mórágyi Roma Nemzetiségi Önkormányzattal kötendő közigazgatási szerződés jóváhagyásáról

Mórágy Község Önkormányzatának Képviselő-testülete a nemzetiségek jogairól szóló 2011. évi CLXXIX. törvény 80.§-ában foglaltak alapján a Mórágyi Roma Nemzetiségi Önkormányzattal korábban létrejött és a 2/2020. (I.21.) számú határozatával elfogadott együttműködési megállapodást a nemzetiségek jogairól szóló törvény 80.§ (2) bekezdésében foglaltaknak megfelelően - a nemzetiségi önkormányzattal egyeztetve - hatályon kívül helyezi, az új közigazgatási szerződést a határozat 1. melléklet szerinti tartalommal jóváhagyja.

Határidő: azonnal 
Felelős: Tenczlingerné Füle Mária jegyzői megbízott

8. Döntés a karácsonyi támogatásokról (65. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatokat hozta:
102/2024.(XI.20.) Képviselő-testületi határozat
a mórágyi családok karácsonyi támogatásáról

Mórágy Község Önkormányzat Képviselő-testülete úgy határozott, hogy a településen élő családok részére 7 000 Ft-os karácsonyi támogatást nyújt, amely élelmiszercsomag formájában kerül átadásra.  

Határidő: 2024. december 15.
Felelős: Glöckner Henrik polgármester
Határozattal értesítve: Bonyhádi Közös Önkormányzati Hivatal Mórágyi Kirendeltségének gazdálkodási főelőadója 

103/2024.(XI.20.) Képviselő-testületi határozat
a mórágyi gyermekek karácsonyi támogatásáról

Mórágy Község Önkormányzat Képviselő-testülete úgy határozott, hogy az életvitelszerűen a településen élő, 0-18 év közötti gyermekek, valamint a felsőfokú tanulmányaikat végző fiatalok részére fejenként 6 000 Ft-os karácsonyi támogatást nyújt.

A gyermeknek járó támogatás kifizetése készpénzben történik a törvényes képviselő, illetve a hallgató részére.  

Határidő: 2024. december 10. 
Felelős: Glöckner Henrik polgármester
Határozattal értesítve: Bonyhádi Közös Önkormányzati Hivatal Mórágyi Kirendeltségének gazdálkodási főelőadója 

9. Tolna Vármegyei Balassa János Kórházzal kötött együttműködési megállapodás módosítása (65. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

104/2024.(XI.20.) Képviselő-testületi határozat
a Tolna Vármegyei Balassa János Kórházzal kötött együttműködési megállapodás módosításáról

Mórágy Község Önkormányzatának Képviselő-testülete jóváhagyja a Tolna Vármegyei Balassa János Kórház és a Mórágy Község Önkormányzat között kötendő „Együttműködési megállapodás módosítása” tárgyú, jelen határozat mellékletét képező megállapodás megkötését.

Felhatalmazza a polgármestert az Együttműködési megállapodás módosításának aláírására.

Határidő: azonnal
Felelős: Glöckner Henrik polgármester

10. Döntés a Tamási Tankerületi Központtal kötendő vagyonkezelési szerződésről (67. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

105/2024.(XI.20.) Képviselő-testületi határozat
a Tamási Tankerületi Központtal kötendő vagyonkezelési szerződésről

Mórágy Község Önkormányzatának Képviselő-testülete jóváhagyja a Tamási Tankerületi Központ és a Mórágy Község Önkormányzat között kötendő „Vagyonkezelési szerződés” tárgyú, jelen határozat mellékletét képező szerződés megkötését.

Felhatalmazza a polgármestert a szerződés aláírására.

Határidő: azonnal
Felelős: Glöckner Henrik polgármester

11. Döntés jutalmak megállapításáról (68. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla az Ügyrendi Bizottság elnöke elmondta, hogy a Bizottság a polgármester jutalmáról szóló előterjesztést megtárgyalta és támogatja, hogy a polgármester jutalomként 1 havi tiszteletdíjban részesüljön.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatokat hozta:

106/2024.(XI.20.) Képviselő-testületi határozat
a köztisztviselők jutalmáról

Mórágy Község Önkormányzatának Képviselő-testülete úgy határozott, hogy a Bonyhádi Közös Önkormányzati Hivatal Mórágyi Kirendeltségén dolgozó köztisztviselők részére munkájuk elismeréseként bruttó 1.243.000, Ft összegű jutalmat állapít meg, mely összeget Mórágy Község Önkormányzata 2024. évi költségvetéséből biztosítja.

Határidő: 2024. november 30.
Felelős: Glöckner Henrik polgármester
Határozatról értesül: Bonyhádi Közös Önkormányzati Hivatal Mórágyi Kirendeltségének gazdálkodási főelőadója

107/2024.(XI.20.) Képviselő-testületi határozat
az Önkormányzatnál és intézményénél dolgozók jutalmáról

Mórágy Község Önkormányzatának Képviselő-testülete úgy határozott, hogy a Mórágy Község Önkormányzatánál és intézményénél munkavégzésre irányuló, foglalkoztatási jogviszonyban állók részére munkájának elismeréseként jutalmat állapít meg. 

A jutalom és a kapcsolódó közterhek kifizetését, mely összesen 1.333.400,- Ft, Mórágy Község Önkormányzata 2024. évi költségvetéséből biztosítja.
Határidő: 2024. november 30.
Felelős: Glöckner Henrik polgármester
Határozatról értesül: Bonyhádi Közös Önkormányzati Hivatal Mórágyi Kirendeltségének gazdálkodási főelőadója

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 1 tartózkodással a következő határozatot hozta:

108/2024.(XI.20.) Képviselő-testületi határozat
a képviselők és polgármester jutalmáról

Mórágy Község Önkormányzata Képviselő-testülete úgy határozott, hogy a képviselő-testület tagjai és a polgármester részére 1 havi tiszteletdíjat, a 2024. október 1-től képviselői tisztséget betöltő képviselő részére fél havi tiszteletdíjat állapít meg munkájának elismeréseként. 
[bookmark: _GoBack]A jutalom és a kapcsolódó közterhek kifizetését, mely összesen 531.100,- Ft, Mórágy Község Önkormányzata 2024. évi költségvetéséből biztosítja.

Határidő: 2024. november 30.
Felelős: Glöckner Henrik polgármester
Határozatról értesül: Bonyhádi Közös Önkormányzati Hivatal Mórágyi Kirendeltségének gazdálkodási főelőadója

12. Közös Önkormányzati Hivatal fenntartásával kapcsolatos döntés meghozatala (69. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 
A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatokat hozta:

109/2024. (XI.20.) Képviselő-testületi határozat
a Bonyhádi Közös Önkormányzati Hivatali tagság fenntartásáról

Mórágy Község Önkormányzata Képviselő-testülete Magyarország helyi önkormányzatairól szóló 2011. évi CLXXXIX törvény 85.§ (3) bekezdése alapján úgy határoz, hogy a hivatali feladatok ellátása érdekében továbbra is a Bonyhádi Közös Önkormányzati Hivatal tagja kíván maradni.

Határidő: azonnal
Határozatról értesül: Bonyhádi Közös Önkormányzati Hivatal
Végrehajtásért felelős: Tenczlingerné Füle Mária jegyzői megbízott a határozat kivonat megküldéséért.

13. Egyebek

- Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodása módosításáról

Glöckner Henrik polgármester elmondta, hogy hétfőn érkezett meg az ESZGY társulás anyaga a társulási megállapodás módosításáról. Mórágy községet a módosítás oka nem érinti – tekintve, hogy az orvosi ügyeletet vettük csak igénybe a társuláson keresztül - viszont mivel továbbra is tagok vagyunk így a megállapodás módosítását el kell fogadnunk. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatokat hozta:

110/2024.(XI.20.) Képviselő-testületi határozat
az önként vállalt jelzőrendszeres házi segítségnyújtás szolgáltatás visszaadása állami ellátásba

Mórágy Község Önkormányzatának Képviselő-testülete – mint a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás tagja –
1. a korábban önként vállalt feladatként ellátott jelzőrendszeres házi segítségnyújtás szolgáltatás állami fenntartó részére történő visszaadását 2025. január 1. napjával jóváhagyja;
1. felkéri a társulás munkaszervezeti feladatait ellátó Bátaszéki Közös Önkormányzati Hivatalt és a társulás által fenntartott Gondozási Központ Bátaszék intézményt az a) pontban foglaltak végrehajtásához szükséges intézkedések megtételére.

Határidő: 2024. november 25.
Felelős: Tenczlingerné Füle Mária jegyzői megbízott (határozat megküldéséért)
Határozatról értesül: ESZGY Társulási Tanács.
			társult önkormányzatok
			Irattár

111/2024.(XI.20.) Képviselő-testületi határozat
a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 9. számú módosításáról

Mórágy Község Önkormányzatának Képviselő-testülete
1. a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása társulási megállapodásának 9. számú módosítását - a határozat melléklete szerinti tartalommal jóváhagyja, 
1. felhatalmazza a polgármestert a társulási megállapodás módosításának és egységes szerkezetének aláírására.

Határidő: 2024. november 25.
Felelős: Tenczlingerné Füle Mária jegyzői megbízott (a határozat megküldéséért) 
Glöckner Henrik polgármester (a társulási megállapodás aláírásáért)
Határozatról értesül: Magyar Államkincstár
	Gondozási Központ vezetője 
	Irattár

Glöckner Henrik polgármester elmondja, hogy szeretne tartani egy évzáró vacsorát, melyre szeretettel meghívja a képviselőket, a vacsora időpontja 2024. december 18. 15.00 óra. A képviselők megköszönték a meghívást.

Horváth Dániel képviselő elmondta, hogy ismét meghívást kaptunk a szentgáli disznóvágásra, amely 2025. január 25-én lesz és szeretné elkérni az önkormányzat kisbuszát. 

Lieszkovszky Károlyné a Mórágyi Német Nemzetiségi Önkormányzat elnöke megkérdezte, hogy a téli időszakban hogy használhatják az önkormányzati helyiségeket, minden egyesület egy hónapban egyszer ahogy tavaly?

Glöckner Henrik polgármester elmondta, hogy a tavalyi évhez hasonlóan, de használhatják akár kétszer is egy hónapban.


A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 15 óra 25 perckor bezárja.


Kmft.




Glöckner Henrik 					    Filczinger Ágnes
  	   polgármester						jegyző

9

